Усё ж гітлераўцам удалося пацясніць наш полк на яго ранейшы рубеж Чарцяж—Узбор'е. Значна горш было на правым флангу 161-й стралковай дывізіі. Тут праціўнік, абышоўшы яе правы фланг, згрупаваў у раёне Прылепы— Ляды моцны атрад да палка пяхоты І не менш батальёна танкаў і гэтымі сіламі атакаваў фланг 603-га стралковага палка і адсек ад яго тыя батальёны, што вялі бой за Селішча І за ўсходнюю ўскраіну Астрашыцкага Гарадка. Камандзір палка ўвесь вечар і ноч стараўся дапамагчы акружаным батальёнам, але з гэтага нічога не атрымалася; накіраваныя да іх афіцэры і атрады альбо гінулі, альбо вярталіся назад.